Die Klas 24 is 'n tipe stoomlokomotief wat deur die Suid-Afrikaanse Spoorweë gebruik is op sylyne. Hierdie klas het geen subklasse nie. Die lokomotief is in 1948 in diens gestel en is ontwerp vir die ligter 40-pond spore. Daar is 100 van die lokomotiewe deur North British Locomotive Company (NBL) gebou. Kenmerkend van die klas was die Vanderbilt silindriese kolewa. Hierdie klas was toegerus met Walschaerts-klepratwerk en die standaard Nr. 1 stoomketel. Die meeste van die lokomotiewe was geoormerk om in die destydse Suidwes-Afrika diens te doen, waar daar heelwat van die 40-pond spoorlyne was. Die bekendste modelle van die klas is Tootsie en Rosie wat op die George - Knysna trajek diens gedoen het. Nommer 3696 op die koolroete te Beaconsfield, Kimberley, 13 April 1983 Nommer 3632 "Tootsie" op George, 29 September 1989 Bewaarde nommer 3693 te Oudtshoorn, ongeveer 1991 Nommer 3654 te Beaconsfield, Kimberley, 17 September 2009 Outeniqua Choo-Tjoe Wikimedia Commons het meer media in die kategorie Klas 24-stoomlokomotief. Holland, D.F. (1972). Steam Locomotives of the South African Railways, Volume 2: 1910-1955 (1ste uitg.).